**«Қызғалдақ»** бірінші кіші тобының ұйымдастырылған оқу іс-әрекетінің конспектісі

**Күні:18 .11.2019**

**Тәрбиеші:Сабитбекова А.Е.**

**Білім беру саласы: Таным, Шығармашылық**

**Пән: Жаратылыстану, Мүсіндеу**

**Өтпелі тақырып:** «Дұрыс тамақтану**»**

**Тақырыбы:**Жемістер.Алма

**Мақсаты:**

**1.Тәрбиелік:**жемістерге күтім жасай алады.

**2.Дамытушылық:**балалар жемістердің түрлерін ажыратып, түсіндіре алады.

**3.Оқыту:** алманың дәмін ,көлемін ажырата, айта алады.

**Ресурстармен қамтамасыз ету:**жемістердің суреті салынған картиналар, муляждар.

**Билингвальды компонент:**алма - яблока

**Ұйымдастырылған оқу қызметінің барысы**

**Ұйымдастырушылық кезеңі**:Сәлеметсіздер ме,балалар! Балалар келген қонақтарменде амандасуды ұмытпайық.

Енді менің қолымдағы смайликтерге қарап өздеріңнің көңіл-күйлерінді білдірсендер.

-Жақсы көңілде болсандар, ҰОҚ бастайық онда.

-Балалар қазір жылдың қай мезгілі ?

-Күз мезгілінде ауа-райы қандай болады?

-Күзде не піседі?

-Иа, жеміс жидектер піседі.

-Сол жемістердің ішінде ,бүгін біз сендермен алма жемісімен танысамыз.

-Енді балалар алма жайлы білу үшін , жемістер бағына барсақ қалай болады?

Жемістер бағына қалай жетеміз? Менің сендерге ұсынысым бар, балалар бәлкім жаяу, серуендеп, таза ауа жұтып барасақ, келісесіндер ме? Жақсы, олай болса кеттік.

**Сергіту сәті:**

Баққа біздер барайық,

Алма теріп алайық

Ең үлкенін дәмдісін

Анамызға сыйлайық

-Балалар баққа келдік, қараңдаршы қандай керемет.

**Негізгі бөлім**:Тосын сәт:

Сәлеметсіздер ме , балалар деп алдымыздан Күз шығады.

-Мен, күзбін, сендер менің баубақшамның жемісін көруге келдіңдер ме?

Тәрбиеші: иа, Күз, біз балалармен жемістер жайлы білсек дейміз...

-Әрине, білген дұрыс. Онда мен сендермен аралап, піскен жемістерді жинап алайын

Жақсы онда ,балалар бақшада піскен жемістер болса, Күзге жинап берейік ,иа?

**Ойын тәрбиешінің жетекшілігімен** : Алманы теріп алу

Аяқтың ұшымен тұрамыз,

Алманы жұлып аламыз.

-Алма ағашта өседі, дәмі тәтті, түсі қызыл, сары, жасыл, алманың пішіні дөңгелек. Алмадан тосап, шырын, жасалады.

- Қараңдаршы балалар, алмұртта өсіп тұр.

-Балалар күз молшылықтың, береке мен мерекенің айы, күзде қамбамыз астыққа толады, жемістер мен көкөністер піседі. Көкөністер мен жемістердің сендерге берер пайдасы мол. Олардың құрамындағы дәрумендер сендердің тезірек өсулеріне көмектеседі.

-балалар ,Күз сендерге бақшадағы жемістер жайлы біле алдыңдар ма ,соны тексеру үшін, сендерге тапсырма дайындап қойыпты. Орындаймыз ба?

**Құрылымдалған ойын:(**саралау тәсілін қолдана отырып**,**деңгейі төмендеу балаларға)**көлеңкелерінен тап ойыны**. (Деңгей жоғары балаларға ) **алманы мүсіндеу.**

**Ойын ойнамас бұрын, саусақ жаттығуын жасасақ.**

Бала ,бала ,балапан.

Қайсы қане алақан?

Саусақтарын әйбат,

Былай-былай ойнат.

Жарайсыңдар!

Енді жұмысымызды жалғастырсақ болады.

-Елнұр, Ақерке, Салім, бізге ермексаздан не жасағандарынды айтып берсендер!

Мөлдір, Карина, Жансая, Алидің жұмыстарын көрсек.

Жарайсыңдар, балалар. Өте керемет.

-Күз саған балалардың жасаған жұмыстары ұнады ма?

-Иа, тамаша екен. Балалар жемістер жайлы біледі екен.

-балалар жинаған алманы Күзге ұсынып ,Күзбен қоштасатын уақыт келді!

-рахмет сендерге балалар, алмаларды теріп беріп, тапсырмаларымды орындап, барін мұқиат жасап бердіңдер. Сау болыңдар!

**Еркін ойын:** жемістерді дұрыс жинау.

Қане қол ұстасып, бір-бірімізден алыстамай балабақшаға оралайық.

**Қорытынды:** балалар ,бүгін біз қайда бардық?

Онда біз кімді көрдік?

Қандай жемістермен таныстық?

Қандай тапсырмалар орындадық?

Жарайсыңдар, маған өте қатты ұнады. Сендерге ұнады ма?

Олай болса келген қонақтармен қоштасайық!